На основу Закона о стечају ("Сл. гласник РС", бр. 104/2009, 99/2011 - др. закон, 71/2012 – одлука УС, 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника, стечајни управник у поступку стечаја над стечајним дужником “Алфина” доо у стечају, из Нове Пазове, Индустријска зона блок 25, објављује:
ПОЗИВ ЗА ДОСТАВЉАЊЕ ПОНУДЕ ЗА ИЗРАДУ ПРОЦЕНЕ ВРЕДНОСТИ ЦЕЛОКУПНЕ ИМОВИНЕ, ПРОЦЕНЕ СТЕЧАЈНОГ ДУЖНИКА КАО ПРАВНОГ ЛИЦА И ДАВАЊЕ МИШЉЕЊА О ЦЕЛИСХОДНОСТИ ПРОДАЈЕ СТЕЧАЈНОГ ДУЖНИКА КАО ПРАВНОГ ЛИЦА У ОДНОСУ НА ПРОДАЈУ У ДЕЛОВИМА
1. УВОД
Решењем Привредног суда у Сремској Митровица бр. СТ-22/2019 од 29.10.2019. године отворен је стечајни поступак над стечајним дужником Алфина доо у стечају Нова Пазова. Решењем Привредног суда СТ-22/2019 од 30.03.2021. одређено је банкротство стечајног дужника.
0. СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максимално могућег колективног намирења поверилаца. Стечајни управник ће у складу са чланом 132. став 2. процену доставити суду, одбору поверилаца и сваком разлучном, односно заложном повериоцу који има разлучно односно заложно право на имовини која је предмет процене и продаје.  
0. ИЗВЕШТАЈ О ПРОЦЕНИ
Проценитељ је дужан по завршетку процене да достави Извештај о процени у три оригинална примерка у писаној и електронској форми која ће морати да садржи следеће:
· Прецизно означен предмет процене, дефиницију вредности уз опис метода коришћења  у процени,
· Закључак о процењеној ликвидационој вредности имовине стечајног дужника,
· Закључак о процењеној вредности стечајног дужника као правног лица ,
· Закључак о процењеној вредности имовине која је предмет разлучног права – одређивање одговарајућег дела купопродајне цене на којем разлучни поверилац има право приоритетног намирења у складу са чланом 133. став 12. Закона о стечају,
· Закључак у вези целисходности најповољнијег начина продајe, мишљење проценитеља и предлог најповољнијег начина уновчења стечајне масе уз давање детаљног образложења.




0. МЕТОД ПРОЦЕНЕ
Метод процене је прописан Законом о стечају, Националним стандардом и МРС. Понуђачи су дужни да опишу методе које намеравају да користе у својој процени.
У складу са Националним стандардом бр. 5  по којем утврђивање процењене вредности врши се у складу са Међународним стандардима финансијског извештавања.
0. ИНФОРМАЦИЈЕ ЗА ПОНУЂАЧЕ
Имовина стечајног дужника се састоји од:
Непокретне имовине и то:
· Објеката у КО Ресник:
· Зграда осталих индустријских делатности
· Зграда осталих индустријских делатности – у етажи 1. Спрат
· Зграда осталих индустријских делатности – у етажи призмеље – трпезарија
· Зграда осталих индустријских делатности – у етажи призмеље – техничка просторија
· Складиште (неукњижен објекат)
· Помоћни монтажни објекати (неукњижени објекти)
· Надстрешница (неукњижен објекат)
· Трафо станица (неукњижен објекат)
· Гаража (неукњижен објекат)

· Објекти у КО Нова Пазова:
· Зграда за металопрерађивачку индустрију
· Помоћна зграда

Наведени објекти су ближе описани у Економско финансијском извештају стечајног дужника

· Земљишта у КО Ресник и КО Нова Пазова
· Парцела број 1440 КО Ресник, површине 05а
· Парцела број 1440 КО Ресник, површине 14а 83m2
· Парцела број 735/79 КО Нова Пазова, површине 23а 79m2

· Опрема која се налази у објектима у Реснику и Новој Пазови a која је ближе описана у Економско финансијском извештају стечајног дужника

Заинтересовани понуђачи писане понуде подносе најкасније до 15.04.2021. године на адресу канцеларије стечајног управника – Ул. Краља Петра I, бр. 13 Сремска Митровица. 
Понуде доставити у два примерка у затвореној коверти са назнаком ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА – АЛФИНА  ДОО У СТЕЧАЈУ
Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:
· Доказе о испуњености услова из тачке 6. овог огласа
· Имена чланова ужег тима који ће радити процену са задужењима и референцама
· Рок у којем ће завршити процену 
· Цену за пружену услугу исказану у динарима
· Рок за исплату накнаде за извршену услугу
Уз понуду доставити:
· Лиценцу овлашћеног проценитеља, решење АПР-а
· Доказе о стручности
· Референце досадашњег рада
Позивају се заинтересована лица да директним обиласком на лицу места утврде елементе за опредељеност понуде. 
У случају потребе додатних података, доставе документације о имовини стечајног дужника, за опредељеност понуде заинтересована лица могу се јавити стечајном управнику Зорану Стојановић, тел: 063/8-555-288, 065/572-9-573, или путем e–mail: stole@open.telekom.rs или јеzdicjadranka@gmail.com , 
У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене,  и то искључиво са Листе понуђача добијене од стечајног упавника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума. 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити писмено обавештење. Цена није једини критеријум приликом одабира проценитеља. 
6. УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
· Да је регистрован за обављање делатности код надлежног органа,
· Да поседује лиценцу за обављање послова овлашћеног проценитеља
· Да испуњава квалификационе услове, односно да располаже довољним кадровским и техничким капацитетом за вршење услуге из понуде.
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Стечајни управник
__________________
Зоран Стојановић

